Viktimat e luftës në Irak kujtohen me një memorial në shtetin e Ilinoit
Memoriali mban emrat e mbi 6 mijë burrave dhe grave që kanë shërbyer në Lindjen e Mesme që prej vitit 1979.
Trashëgimia e luftës në Irak, një prej konflikteve më të gjatë për ushtrinë amerikane, nuk dihet ende. Por siç njofton korrespondenti i Zërit të Amerikës, Kane Farabaugh, kostoja e luftës është mëse e dukshme në një memorial të ngritur në shtetin qendror të Ilinoit. Që të thuash se pensionisti Mike Farrare është patriot nuk është e mjaftueshme. Epiteti i tij, mbi të gjitha, është i frymëzuar nga personazhi i filmave që merr pjesë në luftëra, Rambo. Pas sulmeve terroriste të 11 shtatorit 2001, Farrare donte të kontribuonte në një fare mënyre në luftën kundër terrorizmit. Më 2003, ai dëgjoi se vullnetarët po ndërtonin një memorial afër shtëpisë së tij në Ilinoi për të nderuar personelin ushtarak amerikan që dha jetën në Lindjen e Mesme. Farrare ndihmoi për ndërtimin e memorialit më të madh për nder të atyre që humbën jetën në luftërat në Irak dhe Afganistan. Muri memorial i konflikteve në Lindjen e Mesme në Marseilles të Ilinoit mban emrat e mbi 6 mijë burrave dhe grave që kanë shërbyer në Lindjen e Mesme që prej vitit 1979 dhe që humbën jetën në krye të detyrës. Më shumë se 75 për qind e emrave janë viktima të luftës 9-vjeçare në Irak. Ёshtë një rregull që e njeh mirë djali i Mike Farrares, Matt. Ai shërbeu dy herë në Irak me ushtrinë amerikane, përfshirë edhe një mision në Bagdat në vitin 2006 në kulmin e një kryengritjeje të përgjakshme. Tani, kur viziton memorialin, 3 emra në mur kanë një domethënie të vaçantë për të. Të tre shokët e ngushtë të Matt Farrares u vranë nga plagët që morën nga një shpërthim ndërsa patrullonin në Bagdat. Megjithë humbjen e shokëve, Matt thotë se nuk është penduar që shërbeu në Irak. Megjithëse lufta në Irak ka marrë fund, Mike Farrare thotë se disa beteja vazhdojnë për djalin e tij Matt. Por Matt Farrare ka të atij, gjithashtu veteran, si dhe komunitetin përreth tij të angazhuar për ta ndihmuar atë të shërojë plagët e luftës, si të dukshme edhe të fshehura, ndërkohë që kujton ata ushtarë, emrat e të cilëve janë shkruar në këtë memorial në anë të lumit.